МУГ1АЛИМЗАБАЗЕ. 

Щибаб рогьалида гьимулеб дунял

Нужей бугин ккола муг1алимзаби,

Гьаб т1абиг1аталъул т1олго г1амалал,

Т1орит1улел ругел лъималгун цадахъ.

Цин роц1ун, цин кьерхун, роччун, гьури пун,

Паркъолел лах1затал х1алт1уда жанир,

Х1ал т1аде кканаг1ан къуркьиларилан,

Къисматазул авал беразда цебе.

Щибаб дарсил жаваб, журнал, къиматал,

Къан ккураб бет1ергун лъалхъараб заман,

Зваргъолеб ц1урмихъе ц1ияб дарсида,

Ц1ал чода кьабизе х1адурарал нуж.

Х1илла-рек1к1 лъаларел лъимадул гьурмал,

Ц1ияб дунялалде рагьулел гордал,

Гьезул г1умруялде гъорлъеги лъугьун,

Г1елмуялъул г1орулъ лъедон унел нуж.

Х1.Таймасханова.